Jakšiai kihistu

Jakšiai kihistu (inglise Jakšiai Formation) on ordoviitsiumi ladestu kihistu, mida loetakse enamasti Rakvere lademesse kuuluvaks. Kihistu ülemine piir vastab kindlasti Rakvere ja Nabala lademe piirile, alumises osas pole selle lademeline kuuluvus aga täiesti selge.Hints, L., Paškevičius, J., Martma, T., Männik, P., Nõlvak, J. Upper Sandbian–lower Katian bio- and chemostratigraphy in the Pajevonys-13 core section, Lithuania. Estonian Journal of Earth Sciences, 2016 

Kihistut hakkas esimesena eristama Juozas Paškevičius aastal 1994. Kihistu on saanud nime Jakšiai küla järgi. Kihistu stratotüüp on Jakšiai-104 puurauk, kus kihistu kivimid esinevad 994–998 meetril. Lisastratotüübina on kasutatud Visaginas-5 puurauku, kus kihistu kivimid esinevad 420,3–422,5 meetril.LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 31 Leedus eristatakse Jakšiai kihistut Nemunase madalikul ja maa kesk- ning idaosas. Maa kesk- ja idaosas on kihistu 4,1 meetri paksune, Nemunase madalikul on suurim paksus 0,8 meetrit.

Kihistu koosneb hallist paksukihilisest rohekashalli mergli vahekihtidega lubjakivist, mis sisaldab üksikuid brahhiopoodide jäänuseid  ja veidi ka püriiti. Ülemises osas esineb valdavalt lubjakivi, allpool domineerib mergel. Kihistu põhja moodustab selgesti eristuv suure püriidisisaldusega katkestuspind.Juozas Paškevičius. Pecularities of the lithology and fauna of the early Katian (Ordovician) in the Lithuanian facies zone GEOLOGIJA. GEOGRAFIJA. 2016.

Viited

Kategooria:Kihistud
Kategooria:Ordoviitsium